Document ID: /roh_data/filtered/fineweb-2-filterrobots_roh.jsonl.gz/14043

Suenter la surveglianza federala da finanzas Finma prenda era la societad da cartas da credit Aduno sut la marella las fatschentas da Pierin Vincenz.
Aduno s'occupa da pajaments, credits pitschens e leasing. Vincenz è ditg stà il president dal cussegl d'administraziun ed era enfin il zercladur 2017 en il gremi da survegilanza. Plinavant è la Raiffeisen cun ina partizipaziun da 25,5% il pli grond acziunari.
Pertge piglia Aduno sut la marella las fatschentas?
I va per conflicts d'interess en connex cun las cumpras d'intginas participaziuns pli pitschnas che l'Aduno ha fatg – sumegliant sco tar la Raiffeisen. Ussa vegnan las acquisiziuns da l'interpresa Eurokaution il 2014 e da la firma Commtrain il 2007 examinadas. L'incumbensa ha il cussegl d'administraziun d'Aduno dà ad ina chanzlia d'advocatura spezialisada sin dretg economic.
La pledadra da l'Aduno ha commentà a l'agentura da novitads SDA ch'i valia la presumziun d'innocenza. Dapli indicaziuns tar l'examinaziun na fan els dentant betg.
RR novitads 11:00